Paraclisul Sfântului mare mucenic Mina 
(11 noiembrie) 


Materiale despre Sfântul mare mucenic Mina, Egipt: 
https://independent.academia.edu/emystea/Sf-mare-muc-Mina- 


https://archive.org/details/Osteaemy?query=mare+mucenic+Mina 


2 5 e 


Troparul Sfântului mare mucenic Mina, glasul al 4-lea: Mucenicul Tău Doamne, 
Mina, întru nevoinţa sa, cununa nestricăciunii a luat de la Tine, Dumnezeul nostru, 
că având tăria ta pe muncitori a surpat, zdrobit-a şi ale dracilor neputincioase 


îndrăzniri. Pentru rugăciunile lui, Hristoase Dumnezeule, mântuieşte sufletele noa- 
stre. (de două ori) 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Niciodată nu vom tăcea Născătoare de Dumnezeu, a vesti puterile tale, noi 
nevrednicii,că de nu ai fi stătut tu rugându-te pentru noi, cine ne-ar fi izbăvit dintru 
atâtea nevoi? Sau cine ne-ar fi păzit până acum slobozi? Nu ne vom depărta de la 
tine, Stăpână, că tu mântuieşti pe robii tăi pururea din toate nevoile. 


Apoi: 


1. Miluieşte-mă, Dumnezeule, după mare mila Ta 

2. Și după mulțimea îndurărilor Tale, şterge fărădelegea mea. 

3. Mai vârtos mă spală de fărădelegea mea şi de păcatul meu mă curăţeşte. 

4, Că fărădelegea mea eu o cunosc şi păcatul meu înaintea mea este pururea. 

5. Ţie unuia am greşit şi rău înaintea Ta am făcut, aşa încât drept eşti Tu întru 
cuvintele Tale şi biruitor când vei judeca Tu. 

6. Că iată întru fărădelegi m-am zămislit şi în păcate m-a născut maica mea. 

7. Că iată adevărul ai iubit; cele nearătate şi cele ascunse ale înţelepciunii Tale 
mi-ai arătat mie. 

8. Stropi-mă-vei cu isop şi mă voi curăţi; spăla-mă-vei şi mai vârtos decât zăpada 
mă voi albi. 

9. Auzului meu vei da bucurie şi veselie; bucura-se-vor oasele mele cele smerite. 
10. Întoarce faţa Ta de la păcatele mele şi toate fărădelegile mele şterge-le. 

11. Inimă curată zideşte întru mine, Dumnezeule, şi duh drept înnoieşte întru 
cele dinlăuntru ale mele. 

12. Nu mă lepăda de la faţa Ta şi Duhul Tău cel sfânt nu-l lua de la mine. 

13. Dă-mi mie bucuria mântuirii Tale şi cu duh stăpânitor mă întăreşte. 

14. Învăţa-voi pe cei fărădelege căile Tale şi cei necredincioşi la Tine se vor 
întoarce. 

15. Izbăveşte-mă de vărsarea de sânge, Dumnezeule, Dumnezeul mântuirii mele; 
bucura-se-va limba mea de dreptatea Ta. 

16. Doamne, buzele mele vei deschide şi gura mea va vesti lauda Ta. 

17. Că de ai fi voit jertfă, Ţi-aş fi dat; arderile de tot nu le vei binevoi. 

18. Jertfa lui Dumnezeu: duhul umilit; inima înfrântă şi smerită Dumnezeu nu 0 
va urgisi. 


19. Fă bine, Doamne, întru bună voirea Ta, Sionului şi să se zidească zidurile 
Ierusalimului. 

20. Atunci vei binevoi jertfa dreptăţii, prinosul şi arderile de tot; atunci vor pune 
pe altarul Tău viței. 


Ca pe cel ce eşti împreună vorbitor cu cei fără de trup şi cu purtătorii de nevoinţă 
împreună petrecător, adunându-ne cu credinţă, te lăudăm pe tine, Sfinte mare 
mucenice Mina, cerând pace lumii şi sufletelor noastre mare milă. 


Cântarea 1 

Irmos: Deschide-voi gura mea şi se va umplea de Duhul şi cuvânt răspunde-voi 
împărătesei Maici şi mă voi arăta luminat prăznuind şi voi cânta minunile ei, 
bucurându-mă. 

Mie celui ce cinstesc pomenirea şi nevoinţele tale cele viteze, Sfinte Mina pururea 
pomenite, roagă-te să mi se trimită strălucire de lumină dătătoare, gonind norul 


necunoştinţei mele. 


Dorind a vedea nemurirea ce va să fie, ai voit a muri mucenice muncindu-te, 
râvnind patimilor Celui ce cu moartea a surpat pe moarte, Mina fericite. 


Slavă Tatălui şi Fiului şi Sfântului Duh. 


Nesuferind, pururea pomenite, a vedea ocărând pe Dumnezeu, te-ai depărtat 
petrecând în munţi, gătindu-te pe sineţi spre chinurie şi spre nevoinţe, pe care le-ai 
săvârşit cu gând întărit. 


Şi acum şi pururea şi în vecii vecilor. Amin. 


Ca o masă însuflețită a încăput întru tine Pâinea vieţii noastre, ca un rug nu te-ai 
ars, ţinând Focul şi ca o vie neadăpată odrăsleşti Strugurul cel nelucrat, Ceea ce 
eşti fără prihană. 


Cântarea 3 
Irmos: Nu întru înţelepciune, în putere şi în bogăție ne lăudăm; ci întru Tine, 


înțelepciunea Tatălui cea ipostatică, Hristoase. Că nu este Sfânt afară de Tine, 
Iubitorule de oameni. 


Întărâtându-se tiranul de cuvintele tale cele prea înțelepte, te chinuia pe tine fără de 
milă cu vine de bou crude, socotind că te va pleca cu acelea, Mina fericite. 


Uitându-te cu ochii gândului către Domnul, ai suferit greimea caznelor trupului 
cele cu multă greutate, cu vitejia gândului, Mina fericite. 


Slavă Tatălui şi Fiului şi Sfântului Duh. 


Nespăimântându-te de durerea cea mare a caznelor având râvnă dumnezeiască, ai 
mers către nevoinţe strigând: necăutându-mă nimeni, am venit de sine-mi chemat. 


Şi acum şi pururea şi în vecii vecilor. Amin. 
Din porţile iadului m-a scos Cel ce S-a întrupat din tine, primind moarte de 
bunăvoie, fiind cu omorât de mâncarea cea rea a lemnului, Ceea ce eşti cu totul 


fără de prihană. 


Mântuieşte din primejdii sfinte mucenice Mina, pe cei ce cu credinţă aleargă la 
tine, ca către un gata ajutător întru nevoi. 


Caută cu milostivire, cu totul lăudată Născătoare de Dumnezeu, spre necazul cel 
cumplit al trupului meu, şi vindecă durerea sufletului meu. 


Egiptul care mai înainte era biruit de cumplitul întuneric al necunoştinței, de 
Dumnezeu înţelepțite Mina, pe tine te-a răsărit luminător a toată lumea, care 
goneşti cu tot deadinsul noaptea nedumnezeirii, fericite, cu razele dumnezeieştilor 
tale pătimiri. Pentru aceea, luminat prăznuind ziua ta cea purtătoare de lumină şi 
cinstită, cu osârdie strigăm ţie, podoaba pătimitorilor: roagă-te lui Hristos Dumne- 
zeu să dăruiască mântuire tuturor celor ce cu credinţă prăznuiesc sfântă pomenirea 
ta. 


Cântarea 4 


Irmos: Cela ce şade în Slavă pe scaunul Dumnezeirii, pe nor uşor a venit lisus, Cel 
mai presus de dumnezeire, prin palmă curată şi a mântuit pe cei ce strigă: Slavă, 
Hristoase, puterii 'Tale. 


Cu stropirea sângiurilor tale ai stins jăratecul mulţimii dumnezeilor, tabăra dracilor 
s-a cufundat, iar Biserica lui Dumnezeu s-a adăpat, mucenice prea fericite Mina, 
vrednicule de laudă. 


Cu spânzurarea pe lemn închipuieşti patima Crucii, care a omorât pe şarpele cel 
amar, mucenice; iar şuviţele răbdându-le, îţi pricinuiesc ţie desfătările cele din cer, 
prea viteazule. 


Slavă Tatălui şi Fiului şi Sfântului Duh. 

Luat-ai ispită de dureri peste fire, pătimitorule, căci cu dragostea cea dumnezeiască 
biruindu-ţi firea ta, nu-ţi făceai uitare, Sfinte Mina, îndemnându-te a sârgui către 
cazne bucurându-te. 

Şi acum şi pururea şi în vecii vecilor. Amin. 

Născut-ai pe Dumnezeu, Care S-a întrupat negrăit, zidindu-Şi casă din sângiurile 
tale; pe Cel ce se cunoaşte în două firi şi în două voiri, după cuviinţă dumneze- 
iască, Ceea ce eşti neispitită de nuntă. 

Cântarea 5 

Irmos: Necredincioşii nu vor vedea slava Ta, Hristoase, dar noi de noapte mane- 
când, Te lăudăm pe Tine, Unule Născut, strălucirea slavei dumnezeirii Tatălui, lu- 
bitorule de oameni. 

Strălucit-ai cu razele cele luminoase ale muceniciei, întunecând nedumnezeirea cea 
împâclată prea înțelepte şi ai luminat plinirile credincioşilor, pătimitorule Mina, 
prea lăudate. 


Slavă Tatălui şi Fiului şi Sfântului Duh. 


Pierdutu-s-a toată gândirea vrăjmaşilor cu răbdarea ta cea tare; că nici foamea, nici 
bătăile, nici arsura, nici mulțimea spinilor n-a tâmpit osârdia ta. 


Şi acum şi pururea şi în vecii vecilor. Amin. 


Născându-Se din tine Izbăvitorul mai presus de fire, mă înnoieşte pe mine cel 
stricat, izbăvindu-mă din blestemul cel de demult, Maică a lui Dumnezeu prea 
curată; pe carele roagă-L ca să ne mântuim nol. 


Cântarea 6 


Irmos: Strigat-a, mai înainte, închipuind îngroparea Ta cea de trei zile, proorocul 
Iona în chit rugându-se: din stricăciune mă scapă, lisuse, Impărate al Puterilor. 


Fără de dureri rămâi arzându-te în foc, şi frecându-ţi-se coastele cu târsâne de păr; 
că fiind împreună cu tine Darul cel dumnezeiesc, te întărea pe tine, Sfinte Mina. 


Stătut-ai înaintea divanurilor tirăneşti judecându-te, şi vădind înşelăciunea Sfinte 
Mina, pururea fericite, iar pe sine-ţi te-ai dat a fi stâlp de bună credinţă cre- 
dincioşilor. 


Slavă Tatălui şi Fiului şi Sfântului Duh. 


Cu sudorile pătimirilor tale, ai uscat înşelăciunea idolilor şi sineţi te-ai făcut locaş 
cinstitei Treimi, pătimitorule, vrednicule de minune, Sfinte Mina. 


Şi acum şi pururea şi în vecii vecilor. Amin. 


Vindecă patimile cele nevindecate ale sufletului meu, Preacurată, cu doctoria bună- 
tăţii tale, ceea ce ai născut celor ce sunt în lume pe Bunul şi Mântuitorul Hristos. 


Mântuieşte din primejdii sfinte mucenice Mina, pe cei ce cu credinţă aleargă la 
tine, ca către un gata ajutător întru nevoi. 


Caută cu milostivire, cu totul lăudată Născătoare de Dumnezeu, spre necazul cel 
cumplit al trupului meu, şi vindecă durerea sufletului meu. 


Condac, glasul al 4-lea: 


Podobie: Arătatu-Te-ai astăzi lumii şi Lumina Ta, Doamne s-a însemnat peste noi 
care cu cunoştinţă Te lăudăm, venit-ai şi Te-ai arătat, Lumina cea neapropiată. 


Din oastea cea vremelnică te-a răpit şi celei nestricăcioase părtaş te-a arătat pe tine, 
purtătorule de chinuri, Sfinte Mina, Hristos Dumnezeul nostru, Cela ce este muce- 
nicilor nestricată cunună. 


Prochimen glasul al 4-lea: Minunat este Dumnezeu întru sfinții Săi, Dumnezeul 
lui Israil. 


Stih: Sfinţilor celor ce sunt pe pământul lui, minunate a făcut Domnul toate voile 
Sale întru dânşii. 


Din Evanghelia de la Luca, cap 21, vers. 12-19 citire: 


"Zis-a Domnul: Feriţi-vă de oameni, că-şi vor pune peste voi mâinile sale, şi vă 
vor goni, dându-vă prin soboare, şi în temniţă, ducându-vă pe la împărați, şi pe 
la domni pentru Numele Meu. Şi se va întâmpla vouă spre mărturie. Puneţi drept 
aceea întru inimile voastre, să nu gândiţi întâi, ce veţi răspunde. Că Eu voi da 
vouă gură şi înţelepciune, căreia nu-i vor putea grăi, nici nu vor putea Sta 
împotrivă toţi, care se vor pune împotrivă vouă. Şi vă veţi da de părinţi, şi de 
fraţi, şi de rudenii, şi de prieteni, şi vă vor omori pe unii din voi. Și vă vor uri pe 
voi toţi pentru numele Meu. Şi păr din capul vostru nu va pieri. Întru răbdarea 
voastră veţi dobândi sufletele voastre." 


Slavă Tatălui şi Fiului şi Sfântului Duh. 


Pentru rugăciunile purtătorului de nevoinţă, marelui mucenic Mina, Milostive, 
curăţeşte mulțimea păcatelor noastre. 


Stih: Miluieşte-mă Dumnezeule după mare mila Ta, şi după mulțimea îndurărilor 
Tale, curâteşte fărădelegile noastre. 


Stihira, glas 8: O, prea slăvită minune! Izvorul vieţii în mormânt se pune, şi scară 
către Cer mormântul se face; veseleşte-te Ghetsimani, a Născătoarei de Dumnezeu 
sfântă casă. Să strigăm credincioşii, pe Gavriil având începător cetelor: cea plină 
de dar bucură-te, cu tine este Domnul, Cel ce dă lumii prin tine mare milă. 


Sfinte mucenice Mina pururea pomenite, tu pentru dragostea lui Hristos ai părăsit 
dragostea lumii şi oştirea cea pieritoare şi întunericul idolilor şi sfaturile păgânilor, 
numărându-te împreună cu oştirea celor aleşi ai Lui; pentru aceasta te-ai şi arătat 
foarte cu adevărat nebiruit mucenice, pătimind pentru Dânsul. 


Cântarea 7 


Irmos: Cel ce ai izbăvit din foc pe tinerii lui Avraam şi ai ucis pe haldei, care fără 
dreptate vânau pe cei drepți, Prealăudate Doamne, binecuvântat eşti Dumnezeul 
părinților noştri. 


Cu rănile împreună ai lepădat hainele cele de piele ale păcatului şi te-ai îmbrăcat cu 
podoaba care nu mai primeşte învechime, fericite, pe care o a ţesut darul cel ce s-a 
arătat. 


Cu aprinderea nevoinţelor tale celor tari şi cinstite, s-a făcut cenuşă nedumnezeirea 
cea spinoasă şi vicleană şi cu curgerile sângiurilor tale, se stinge văpaia neştiinţei 
celei înălțate, fericite. 


Slavă Tatălui şi Fiului şi Sfântului Duh. 


Având daruri îndestulate, izvorăşti şi faceri de minuni celor ce săvârşesc cinstitul 
tău praznic, Sfinte Mina, vrednicule de minune, şi dimpreună lucrezi celor care 
cântă: Dumnezeul părinților noştri, bine eşti cuvântat. 


Şi acum şi pururea şi în vecii vecilor. Amin. 


Bine este cuvântat Rodul cel blagoslovit al pântecelui tău, pe care bine-L cuvân- 
tează toate Puterile cereşti şi adunările pământenilor; Cel care ne-a mântuit pe noi 
din blestemul cel de demult, binecuvântată. 


Cântarea 8 


Irmos: Pe tinerii cei bine credincioşi în cuptor, naşterea Născătoarei de Dumnezeu 
i-a mântuit; atunci fiind închipuită, iar acum săvârşită, pe toată lumea ridică să-ţi 
cânte ţie: pe Domnul lucrurile lăudaţi-L şi-L prea înălţaţi întru toţi vecii. 


Arătatu-te-ai ca o pâine cocându-te în mijlocul focului celui aprins, ca o jertfă fără 
prihană, ca o junghiere deplină, arzându-te ca o jertfire însufleţită şi dând dumne- 
zeiască bună mireasmă care Dumnezeu o a mirosit, Sfinte Mina, slugă a lui Dum- 
nezeu. 


Târându-te mucenice, şi cu spini înghimpoşi împungându-te, ai sfărâmat boldurile 
vrăjmaşului şi cu sabia tăindu-te, ca într-o uimire, cu armele credinţei ai tăiat ca- 
petele celor fărădelege, cântând: Binecuvântaţi pe Hristos în veci. 


Slavă Tatălui şi Fiului şi Sfântului Duh. 
Dezlegându-te de trup cu tăierea sabiei, mai desăvârşit te-ai legat, mucenice, cu 
dragostea Stăpânului tău şi îndumnezeindu-te acum, îl vezi faţă către faţă, Sfinte 


Mina şi Lui îi cânţi: pe Domnul lăudaţi-L făpturile şi-L prea înălţaţi întru toţi vecii. 


Şi acum şi pururea şi în vecii vecilor. Amin. 


Sălăşluieşte-Se în pântecele tău, mai presus de cuvânt, Cela ce cu cuvântul a zidit 
toată lumea; şi se vede Prunc, născându-Se din tine, Preacurată, Cel născut din Ta- 
tăl mai înainte de veci; pe care toată lumea bine-L cuvântează şi-L măreşte întru 
toţi vecii, Născătoare de Dumnezeu. 


Cântarea 9 


Irmos: Eva, prin boala neascultării, blestem înăuntru a adus; iar tu, Fecioară de 
Dumnezeu Născătoare, prin Odrasla purtării în pântece, lumii binecuvântare ai în- 
florit. Pentru aceasta toţi te mărim. 


Pământul a acoperit acum trupul tău cel tare, care s-a chinuit, fericite. lar cerul îți 
poartă duhul, veselindu-se cu sufletele mucenicilor şi luminându-se cu mărire lu- 
minată. Pentru aceasta cu toţii te fericim pe tine, Sfinte Mina. 


Impreună cu îngerii locuieşti întru lumină, că ai iubit vieţuirea întocmai cu îngerii, 
Sfinte Mina şi cu gând curăţit vezi veselia Domnului luminându-te din destul cu 
vărsările de lumină cele de acolo, vrednicule de laudă. 


Slavă Tatălui şi Fiului şi Sfântului Duh. 


Văzând pe Hristos, de care ai dorit, prea lăudate, te îndumnezeieşti, ajungând 
Sfinte Mina. Adu-ţi dar aminte de noi, cei ce săvârşim cu dragoste pomenirea ta 
cea prea sfântă. 


Şi acum şi pururea şi în vecii vecilor. Amin. 


Născut-ai nouă, Maică Fecioară, pe Dumnezeu Cuvântul cu Trup după ipostasul 
nostru; pentru aceea te propovăduim cu inima şi cu limba cu adevărat Născătoare 
de Dumnezeu şi grăim către tine glasul lui Gavriil, strigând: Bucură-te, Stăpâna 
tuturor. 


Sedelna glasul al 8-lea. Podobie: Pe Înţelepciunea şi Cuvântul în pântecele tău 
zămislind fără ardere, Maica lui Dumnezeu, în chip de negrăit ai născut pe Cel ce a 
făcut toate şi în braţele tale ai avut pe Cel ce ţine toate şi la sân ai hrănit pe Cel ce 
hrăneşte lumea. Pentru aceasta, te rog pe tine, Preasfântă Fecioară, să mă izbăveşti 
de greşeli, când va fi să stau înaintea feţei Ziditorului meu, Stăpână Fecioară 
curată, atunci să-mi dăruieşti ajutorul tău, că pe tine te am nădejde eu, robul tău. 


Egiptul care mai înainte era biruit de cumplitul întuneric al necunoştinței de 
Dumnezeu, Sfinte mucenice Mina, pe tine te-a răsărit luminător a toată lumea, care 
goneşti cu tot dinadinsul noaptea nedumnezeirii, fericite, cu razele dumnezeieştilor 
tale pătimiri. Pentru aceea luminat prăznuind ziua ta cea purtătoare de lumină şi 
cinstită, cu osârdie strigăm ţie, podoaba pătimitorilor: roagă-te lui Hristos Dumne- 
zeu, să dăruiască iertare de greşeli celor ce cu credinţă prăznuiesc sfântă pomenirea 
ta. 


Cuvine-se cu adevărat să te fericim pe tine Născătoare de Dumnezeu, cea 
pururea fericită şi prea nevinovată şi Maica Dumnezeului nostru. Ceea ce eşti 
mai cinstită decât Heruvimii şi mai Slăvită fără de asemănare decât Serafimii, 
care fără stricăciune pe Dumnezeu Cuvântul ai născut, pe tine, cea cu adevărat 
Născătoare de Dumnezeu, te mărim. 


Cere pace de la Dumnezeu, unirea minţii, acoperământ, până la sfârşit răbdare, 
sufletelor noastre mântuire, nouă robilor tăi, întru slava Domnului, Sfinte mucenice 
Mina. 


Având pe biserica ta mucenice, ca pe un turn înainte gândit, către aceasta scăpăm 
în vremea primejdiilor, şi de toată supărarea ne izbăvim. 


Toate oştile îngereşti, Mergătorule înainte al Domnului, cei 12 apostoli şi toți 
Sfinţii, împreună cu Născătoarea de Dumnezeu, faceţi rugăciuni, ca să ne mân- 
tuim noi. 


Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 


Slavă Tatălui şi Fiului şi Sfântului Duh. Și acum şi pururea şi în vecii vecilor. 
Amin. 


Preasfântă Treime, miluieşte-ne pe noi; 

Doamne, curăţeşte păcatele noastre; 

Stăpâne, iartă fărădelegile noastre; 

Sfinte, cercetează şi vindecă neputinţele noastre, pentru numele Tău. 


Doamne, miluieşte ! 
Doamne, miluieşte ! 
Doamne, miluieşte ! 


Slavă Tatălui şi Fiului şi Sfântului Duh. Și acum şi pururea şi în vecii vecilor. 
Amin. 


Tatăl nostru, care eşti în ceruri, Sfinţească-se numele Tău, vie împărăţia Ta, 
facă-se voia Ta precum în cer aşa şi pe pământ. Pâinea noastră cea spre fiinţă 
dă-ne-o nouă astăzi. Și ne iartă nouă greşalele noastre, precum şi noi iertăm 
greşiților noştri. Și nu ne duce pe noi în ispită, ci ne izbăveşte de cel rău. Că a Ta 
este Împărăţia şi puterea şi slava, a Tatălui şi a Fiului şi a Sfântului Duh, acum 
şi pururea şi în vecii vecilor. Amin. 


Miluieşte-ne pe noi, Doamne, miluieşte-ne pe noi, că nepricepându-ne de nici un 
răspuns, această rugăciune aducem ie, ca unui Stăpân, noi, păcătoşii robii Tăi, 
miluieşte-ne pe noi. 


Slavă Tatălui şi Fiului şi Sfântului Duh. 


Doamne, miluieşte-ne pe noi, că întru Tine am nădăjduit; nu Te mânia pe noi 
foarte, nici pomeni fărădelegile noastre, ci caută şi acum ca un Milostiv şi ne 
izbăveşte pe noi de vrăjmaşii noştri, că Tu eşti Dumnezeul nostru şi noi Suntem 
poporul Tău, toţi lucrul mâinilor Tale şi numele Tău chemăm. 


Şi acum şi pururea şi în vecii vecilor. Amin. 
Uşa milostivirii deschide-o nouă,binecuvântată Născătoare de Dumnezeu, ca Să 


nu pierim cei ce nădăjduim întru tine, ci Să ne mântuim prin tine din nevoi, că tu 
eşti mântuirea neamului creştinesc. 


Pe toţi care cinstim cu credință si sărutăm cu dragoste icoana cea prea sfântă, 
Sfinte mucenice Mina, de toată înconjurarea izbăveşte-ne cu solirile tale, şi de 
năvălirea celor de altă seminţie, de foamete, de ciumă şi de boală, de sabie, de 
ardere, şi de toate nevoile, ca cu cântări de mulţumire, ca pe un de obşte făcător de 
bine al nostru, neîncetat pe tine să te mărim. 


Toată nădejdea noastră spre tine o punem Maica lui Dumnezeu, păzeşte-ne pe noi 
sub sfânt acoperământul tău. Amin. 


(Extras din cartea: Ceasoslov 1835 - Paraclisul Sfântului Mina) 


is 5 2 


“În această zi, a Sfântului mare mucenic Mina, a cărui Sfântă Evanghelie ați auzit- 
o prima, adică a mucenicului, a celor care dau mărturie lui Dumnezeu, a celora 
care mărturisesc neruşinându-se de lume. El nu s-a ruşinat de oştirile întregi, din 
rândul cărora a făcut parte, nu s-a ruşinat de faţa generalilor, împăraților, acelui 
amfiteatru plin de oameni care slujeau zeii şi el care nu s-a ruşinat să meargă în 
faţa lor şi să le spună că greşesc, că nu acestora trebuie să li se închine. Nu s-a 
ruşinat că a fost dezbrăcat, lovit, bătut, rănit în faţa lor, batjocorit. 


Dar şi de alt lucru aş vrea să atrag atenţia din viaţa Sfântului mare mucenic Mina. 
Noi îl cunoaştem pe Sfântul mare mucenic Mina ca un găsitor al lucrurilor 
pierdute, ca un judecător al nedreptăţilor care ni se întâmplă şi nimeni nu poate să 
zică, nu am auzit om care să zică cu adevărat că totul e numai o vorbă în vânt, 
faptul că el chiar ajută şi că chiar sare în ajutorul omului. Cu grăbire vine şi cine cu 
osârdie s-a rugat lui vreodată, nu se poate să nu fi simţit lucrarea lui şi sunt ale 
căror nenumărate lucruri pierdute, furate cine ştie în ce condiţii şi care în mod 
obişnuit, în mod normal, nicicând nu se mai puteau întoarce la tine, dar prin 
puterea şi prin rugăciunea lui, s-au întors multora. 


Dar mai mult decât atât aş zice, aş atrage atenţia asupra unor lucrări din viaţa lui 
care arată că de fapt acest talant al lui, de a face dreptate — de un lucru dacă este al 


tău, al tău să fie şi dacă ţi s-a luat, să ţi se aducă înapoi — această durere a lui 
pentru nedreptăţile şi pentru toate batjocoririle pe care le fac oamenii — răutățile 
unii cu alţii şi faptul că sunt lupi unii cu alţii — această durere a lui pentru starea 
aceasta a omului de fapt porneşte de altundeva. Nu este numai aşa, o durere a lui 
pentru ce se întâmplă în lume şi că ar vrea să fie altă lume. 


Și aş avea un exemplu şi în lucrarea aceluia — Eutropie îmi pare că se chema — care 
a promis să dea lui Dumnezeu un vas de argint şi şi-a făcut şi el un vas de argint şi 
pe corabie fiind şi venind să aducă darul său în Biserica lui Dumnezeu, a văzut că 
vasul de argint care era închinat într-un fel Sfântului Mina.. dar până la urmă lui 
Dumnezeu, că Sfântul Mina nu pentru ale sale se lupta şi nu pe ale sale le cinsteşte, 
ci pe Dumnezeu, prin viaţa sa. Dacă viaţa sa şi-a pus-o pentru Dumnezeu, dacă 
orgoliul său, dacă părerea de sine, dacă toate le-a pus pentru Dumnezeu şi ale sale 
le-a socotit gunoi şi până şi trupul său l-a socotit gunoi de dragul lui Dumnezeu, cu 
atât mai mult acel vas de argint, nu pentru sine se ostenea el, că nu are nevoie 
sfântul de vase de argint, nici să se laude. Dacă atunci nu a avut nevoie să se laude, 
nici acum nu are nevoie. Ci osteneala lui era pentru Dumnezeu. Şi dacă acel om 
hotărâse ca vasul — acela, primul pe care îl făcuse — să fie dat lui Dumnezeu, iar al 
doilea care i s-a făcut să îl aibă pentru sine şi văzând el că vasul pentru Dumnezeu 
era mai frumos decât vasul pentru sine, a hotărât el pe corabie să se folosească, să 


ia el vasul cel bun şi vasul cel mai rău să îl dea Bisericii, chiar dacă ele erau 
asemănătoare ca tiparul după care erau făcute. Şi de aici... ştiţi întâmplarea, când 
unul dintre slujbaşii săi, aducându-i în vasul acela care era închinat lui Dumnezeu, 
aducându-i ceva — vin sau ceva să bea - acela a fost luat de mare, a fost ridicat şi 
aruncat peste bord. Şi a coborât în mare cu vasul acela în mâini şi l-au găsit mai 
apoi pe mal umblând cu vasul acela ca şi când nu s-ar fi întâmplat nimic. Deci îl 
purtase Dumnezeu prin mijlocul mării şi-l adusese acolo la malul mării pe acel 
slujbaş şi s-a cutremurat bogatul şi a zis: «Da, acestea s-au întâmplat toate pentru 
că acest vas este al lui Dumnezeu şi al Sfântului Mina, nu este al meu.» Ca şi cum 
am auzi cuvântul: «Să dăm ce este al lui Dumnezeu, lui Dumnezeu, iar Cezarului, 
ce e al Cezarulu» (după putere şi nevoile noastre, ce este al nostru). 


Și cumva din întâmplarea asta parcă vedem sorgintea, vedem izvorul de unde a 
plecat această dorință de dreptate sau de unde cumva izvorăşte această durere 
pentru cei năpăstuiţi, pentru cei cărora li s-a luat ce li se cuvenea - li s-a luat munca 
lor, li s-a luat osteneala lor, li s-a luat puţinul lor la care nădăjduiau şi pe care îl 
aveau ca ajutor. Şi de ce cu grăbire sare în ajutor: pentru că, de fapt, Sfântul mare 
mucenic Mina sare în ajutorul sufletului omenesc în primul rând şi înainte de toate 
atunci când sufletul omenesc nu dă lui Dumnezeu ce 1 se cuvine, ci dă lumii, dă 
sieşi, dă celorlalţi, dă oricui, ceea ce s-ar cuveni lui Dumnezeu — primul loc. Cred 
că mai mare durere decât aceasta nu este a Sfântului Mare Mucenic Mina. Nu este 
durerea în primul rând a lipsurilor noastre (ceea ce nu îl lasă indiferent, cu 
siguranţă este şi această durere) dar mult mai mare este durerea că omul nu dă lui 
Dumnezeu ce 1 se cuvine lui Dumnezeu. 


Cred că dacă ne-am obişnuit să îl rugăm şi să îl chemăm pe Sfântul mare mucenic 
Mina la toate acestea (că ţi-a lipsit un curs — roagă-te că-l vei găsi, ţi-a căzut inelul 
de pe deget — roagă-te că-l vei dobândi de la Sfântul Mina, ţi-ai pierdut actele — 
roagă-te că le vei dobândi), cred că putem să îl chemăm în rugăciuni atunci când 
simţim că rugăciunea care este închinată lui Dumnezeu, de fapt este tot dată lumii 
din (mâinile) şi învârtoşarea noastră şi împietrirea inimii noastre şi nu o dăm lui 
Dumnezeu cum se cuvine; ca în ziua pe care am trăit-o şi în care Dumnezeu ne-a 
hrănit şi ne-a ţinut pe mâinile sale, nu Îi mulţumim pentru că ne-a (hrănit) şi pentru 
binefacerile sale, ci ne mulțumim nouă şi ne aducem nouă osanale seară de seară 
prin mândria şi părerea de sine pe care ne-o constatăm (când ne privim în oglindă 
sau prin nevoinţa duhovnicească) .. şi multe, multe alte nedreptăţi. Şi acestea sunt 
mai mari nedreptăţi decât celelalte. 


Hoţii şi şmecherii care ne fură sunt mici copii faţă de noi în cele duhovniceşti. Noi 
în cele duhovniceşti suntem hoţi şi tâlhari şi furi ... acolo ne furăm sufletul. Acolo 


sufletul nostru este însetat. Că noi zicem: «lată, acum mi-a luat tot şi sunt flămând! 
lată, mi-a luat puţinul pe care îl aveam şi acum sunt însetat». Dar cu grăbire ne 
aduce Dumnezeu altul şi dacă nu, ne aduce Sfântul mare mucenic Mina înapoi ceea 
ce am pierdut. Însetaţi şi flămânzi şi goi şi pustii şi afară şi în frig şi bolnavi, şi nu 
ne lasă mult timp şi cu grăbire ne ridică. Dar sufletul rămâne neîncetat în această 
boală, sufletul rămâne neîncetat în această închisoare, sufletul rămâne neîncetat 
flămând, sufletul rămâne neîncetat însetat, iar râvna şi durerea Sfântului Mina nu 
cred că se poate spune în cuvinte pentru durerea aceasta a omului că nu i se 
dă[ruieşte] şi nu dă[ruieşte] lui Dumnezeu -— şi sieşi până la urmă, că pe sine se 
întăreşte dând lui Dumnezeu, că nu-l trebuie lui Dumnezeu până la urmă. Că pe 
Dumnezeu slăvindu-L, sufletul tău îl cinsteşti, că pe Dumnezeu înălțându-L, pe 
tine te aşezi pe piatra cea tare. 


Și cred că aceasta este mai mare, mai mare lucru şi rânduiala pe care le face 
Sfântul mare mucenic Mina. Și când vedeţi că ne furăm pălăria şi căciula fiecăruia 
(noi înşine ne furăm şi nu ne facem rânduiala cum trebuie şi la Liturghie suntem cu 
gândul în alte părţi şi la slujbe, la rugăciune, facem altceva sau nici măcar nu dăm 
rugăciunea ce I se cuvine lui Dumnezeu, nici măcar puţinul acela pe care trebuie să 
îl dăm), când vedem toate acestea, săriți cu grăbire şi cereţi ajutorul Sfântului 
Mina! Cum aţi văzut că vine cu grăbire Sfântul Mina în ajutor la tot felul de lucruri 


pierdute, să nu credeţi cumva că nu o să vină acum, când îi cereţi pentru altceva, 
pentru lucrurile acestea şi mai bune pentru suflet. Incercaţi! Dumnezeu să ne ajute 
şi să ne întărească!” 


(Predică la praznicul Sfântului mare mucenic Mina (2009) a părintelui Ciprian 
Negreanu din Cluj ) 


zii 
airtiotaai 


"Eu sunt robul lui lisus Hristos, care împărăţeşte în cer şi pe pământ, al lui 
Hristos am fost, sunt şi voi fi!” 


